**ÚJABB ÉV KUPÉJA CÍMET HOZOTT EL A LEXUS LC**

**Mindössze néhány hónappal azután, hogy a** [**Lexust**](http://www.lexus.hu/) **a legjobb autógyártónak választották meg a neves brit Auto Express 2018-as Driver Power ügyfélelégedettségi szavazásán, a vásárlók körében és a versenypályákon egyaránt páratlan sikereket arató** [**LC luxuskupé**](https://www.lexus.hu/car-models/lc/#hero) **ugyanott elnyerte a nagy becsben tartott Év Kupéja címet.**

Az évente megrendezett Driver Power felmérés több mint 80 ezer brit autós véleményén alapul, akik kilenc kategóriában, 31 különböző területen minősítik autójukat. A válaszadók pedig ezúttal egyöntetűen a V8-as benzines változat elképesztő teljesítménye ellenére is a V6-os motort egy elektromos erőforrással kombináló, szintén meggyőző teljesítményű környezetbarát hibrid elektromos változatban rekord értékesítéseket produkáló Lexus LC mellett tették le a voksukat.

*“Ez az elégedettségi kutatás lehetővé teszi, hogy a felhasználók részletes és hiteles visszajelzést adjanak járművükről.”* - magyarázza Stuart Milne vezető szerkesztő. *“Csak annak a márkának van esélye a győzelemre, amelyik nem enged meg magának botlásokat, és az idei verseny különösen kemény volt.”*

A Lexus tulajdonosok a legkülönbözőbb területeken értékelték igen magasra a márka teljesítményét: a belső tér minőségétől kezdve a kényelmen át az összeszerelés minőségéig. Ennél a díjnál azonban a tanulmányautók hangulatát idéző, kecses LC érzelmi aspektusai nyomtak többet a latban.

*“Amikor a Lexus a 2012-es Detroiti Autószalonon bemutatta az LF-LC tanulmányt, kevesen gondolták, hogy az autó végül ebben a formában jut el a bemutatótermekbe – mi magunk sem hittünk ebben.”* – árulja el az Auto Express főszerkesztő-helyettese, Steve Fowler. *“A Lexus aligha lesz olyan bátor, hogy egy ilyen merész autót sorozatban gyártson. Ritkán örülünk ennyire a tévedésünknek. A Lexus LC megjelenésében ugyanis ugyanolyan izgalmas, mint a prototípus volt, és ez az általa nyújtott vezetési élményre is érvényes.”*

“*Az LC fennhangon hirdeti, hogy a Lexus egyike a legmerészebb, legeredetibb, legizgalmasabb márkáknak a piacon.”* – fogalmaz a díjat megköszönve Ewan Shepherd, a Lexus nagy-britanniai igazgatója. “*Az LC a bizonyíték arra, hogy mindezek nem csupán szavak, és hogy a Lexus merész jövőképe túlmutat a tanulmányautókon, és kézzel fogható valósággá válik.*

*Nagy örömünkre szolgál, hogy zászlóshajó kupénkat, ami márkánk méltó csúcsmodellje, az Auto Express szavazásán is elismerték.”*

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com